b'\n_START_ARTICLE_\nLuk\xc3\xa1\xc5\xa1 Hlava\n_START_PARAGRAPH_\nLuk\xc3\xa1\xc5\xa1 Hlava (s. 10. syyskuuta 1984 Turnov) on t\xc5\xa1ekkil\xc3\xa4inen m\xc3\xa4kihypp\xc3\xa4\xc3\xa4j\xc3\xa4, joka edustaa Dukla Libereci\xc3\xa4._NEWLINE_M\xc3\xa4kihypyn maailmancupissa Hlava kilpaili ensimm\xc3\xa4isen kerran 11. tammikuuta 2003 Libereciss\xc3\xa4 sijoittuen 47:nneksi. Maailmancupin pisteille h\xc3\xa4n p\xc3\xa4\xc3\xa4si ensimm\xc3\xa4isen kerran Vikersundin lentom\xc3\xa4ess\xc3\xa4 tammikuussa 2007 oltuaan 27:s. Hlavan paras sijoitus maailmancupissa on kolmas sija Lahdesta 4. maaliskuuta 2012._NEWLINE_Hlava sijoittui Liberecin MM-kilpailuissa 2009 normaalim\xc3\xa4ess\xc3\xa4 20:nneksi. Vancouverin olympialaisissa 2010 h\xc3\xa4n oli normaalim\xc3\xa4ess\xc3\xa4 38:s ja joukkuekilpailussa seitsem\xc3\xa4s. Lentom\xc3\xa4en MM-kilpailuissa Vikersundissa 2012 h\xc3\xa4n sijoittui 16:nneksi.'